Mesaj către politicienii români

Dragi senatori, dragi deputaţi,

Cei cinstiţi şi cei versaţi,

La dumneavoastră am o rugăminte

Să m-ascultaţi cu luare-aminte.

Aţi fost aleşi, aţi fost chemaţi

Această ţară să coordonaţi

Să ne conduceţi către biruinţă,

Prin cinste, dragoste, lumină şi credinţă.

În schimb aţi reuşit să ne băgaţi în transă.

Banii vă sunt stăpâni. de noi nu vă mai pasă.

Ce-aţi plănuit, şi mie-aş vrea să-mi povestiţi.

Ne veţi vinde ca Iuda, pe treizeci de-arginţi?

Ţara se prăbuşeşte treptat în umilinţă.

Iar poporul smerit şi lipsit de voinţă,

Nu ridică un deget pentru a se opune

În schimb se răspândeşte în întreaga lume.

Iar dumneavoastră, surzi şi orbiţi de putere,

Vă aruncaţi insulte şi adunaţi avere.

Între voi vă urâţi şi nu vă suportaţi,

Şi în echipă aţi încetat să mai lucraţi.

De-aceea totul se duce la vale.

Economie, forţă, şi sursele legale

Curând vom fi ca-n junglă cu-n singur gând în minte,

Doar ochi pentru ochi, şi dinte pentru dinte.

Aveţi mai multe feţe,asta aţi demonstrat.

Aşa că voi schimba şi eu felul de rimă,

Aţi jurat strâmb cu neruşinare, dar păcat.

V-am dat crezare, entuziasm şi stimă.

Mereu vă plângeţi straşnic la televizor,

(Cutare e incompetent! Mă stânjeneşte.)

Dar este ruşinos. Revoltător!

Vă comportaţi abject şi nebuneşte.

Aţi transformat politica-n armată

Zi de zi teribil vă luptaţi,

Ţara vă este câmpul, iar poporul unealtă

Pe care treptat de vlagă îl secaţi.

Vă rog să reflectaţi un pic la toate

Aceste vorbe ce vi le-adresez.

Căci România se cufundă-n moarte

Şi singură nu pot să o salvez.

Uniţi-vă îndată şi colaboraţi!

Pentru re-nvierea acestui popor,

Apoi împreună cu noi să cântaţi,

Imnul României cel nemuritor.

Claudia Ţilia